Oficiālais Vēstnesis L 281 , 17/10/1998 Lpp. 0009 - 0010



Komisijas Regula (EK) Nr. 2236/98 (1998. gada 16. oktobris), kas groza Regulu (EK) Nr. 296/96 par datiem, kas dalībvalstīm jānosūta, un par izdevumu, kurus finansē Eiropas Lauksaimniecības virzības un garantiju fonda (ELVGF) Garantiju nodaļa, ikmēneša iegrāmatošanu, un ar ko atceļ Regulu (EEK) Nr. 2776/88 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [1], kurā jaunākie grozījumi izdarīti ar Regulu (EK) Nr. 1287/95 [2], un jo īpaši 4. un 5. pantu, tā kā Padomes 1998. gada 3. maija Regulas (EK) Nr. 974/98 par eiro ieviešanu [3] 2. pants paredz, ka no 1999. gada 1. janvāra pievienojušos valstu valūta ir eiro; tā kā atbilstīgi ir jāgroza Komisijas Regula (EK) Nr. 296/96 [4], kurā grozījumi izdarīti ar Regulu (EK) Nr. 1391/97 [5], sīkāk norādot, ka avansu par iegrāmatotajiem izdevumiem dalībvalstīm, kas ir pievienojušās, sastāda un izmaksā eiro; tā kā 1999. gada janvāra sākumā maksājamie avansi attiecas uz izdevumiem, ko izdara no 1998. gada 16. oktobra līdz 30. novembrim; tā kā šie avansi iesaistītajām dalībvalstīm tomēr pēdējo reizi būtu jāizmaksā dalībvalstu valūtas vienībās; tā kā neiesaistītajām dalībvalstīm avansu maksājumi eiro ļautu tām pārņemt valūtas kursa starpības starp n + 1 mēneša desmito dienu un n + 2 mēneša trešo darba dienu; tā kā valūtas kursa starpību pārņemšana būtu jauns elements, salīdzinot ar līdz šim izmantoto sistēmu; tā kā tādēļ būtu lietderīgi paredzēt īpašus pasākumus tām dalībvalstīm, kas izvairās no visām starpībām salīdzinājumā ar reāli izdotām summām; tā kā šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 296/96 groza šādi: 1. Regulas 3. pantam pievieno šādu 8., 9., 10. un 11. punktu: "8. a) Dalībvalstis, kas ir pievienojušās eiro, Regulas (EK) Nr. 974/98 1. panta sestajā ievilkumā minētajā pārejas laikā var izvēlēties saglabāt kontus maksātāju līmenī: - vai nu tikai eiro, - eiro – maksājumiem eiro un dalībvalstu valūtu vienībās – maksājumiem dalībvalstu valūtu vienībās, - vai tikai dalībvalstu valūtu vienībās; b) valūtas izvēle kontiem, kā arī deklarācijām, kas iesaistītajām dalībvalstīm ir jāiesniedz ELVGF, ir jāpatur visu finanšu gadu. Tomēr pirmoreiz šo izvēli var piemērot no 1999. gada 1. janvāra; c) tādu pašu izvēli patur deklarācijām, ko sastāda saskaņā ar kontu dzēšanas procedūrām. 9. a) Maksātāji dalībvalstīs, kas nav pievienojušās eiro, saglabā atsevišķus kontus atbilstoši valūtai, kādā veikti maksājumi saņēmējiem. Tādu pašu sadalījumu patur deklarācijām, ko sastāda saskaņā ar kontu dzēšanas procedūrām; b) tomēr, ja maksātājs dalībvalstī, kas nav pievienojusies eiro, var konvertēt dalībvalsts valūtā summas, kas saņēmējam ir samaksātas eiro, pēc kursa, ko piemēro maksājuma dienā, visi maksātāja konti var palikt valsts valūtā. Eiro samaksāto summu iespējamiem atmaksājumiem ir jāatbilst maksājuma dienā iegrāmatotai attiecīgās valsts valūtai. 10. Ja saskaņā ar 8. un 9. punktu dalībvalstu maksātāji kontiem var izvēlēties eiro, dalībvalsts valūtas vienības un dalībvalsts valūtu, tad nav obligāti, ka viņi visi izdara vienādu izvēli. 11. Regulas 3. pantā minētos paziņojumus sastāda valūtā vai valūtās, kurās tiek uzturēti konti". 2. Regulas 4. pantu papildina ar šādu 1.a punktu: "1.a Avansus par ELVGF Garantijas nodaļas iegrāmatotajiem izdevumiem: a) sastāda un izmaksā eiro dalībvalstīm, kas ir pievienojušās; b) dalībvalstīm, kas nav pievienojušās, sastāda un izmaksā: - eiro – maksājumiem, ko dalībvalsts veic eiro, - dalībvalsts valūtā – maksājumiem, ko dalībvalsts veic dalībvalsts valūtā. Tomēr, ja maksājumus, ko veic eiro, konvertē dalībvalsts valūtā pēc valūtas kursa, ko piemēro saņēmējam veiktā maksājuma dienā (kā noteikts 3. panta 9. punkta b) apakšpunktā), avansus saistībā ar šiem maksājumiem eiro var veikt arī dalībvalsts valūtā; c) izmaksā dalībvalsts valūtas vienībās vai dalībvalsts valūtā izdevumiem, ko pievienojušās un nepievienojušās dalībvalstis veic no 1998. gada 16. oktobra līdz 30. novembrim." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Regulu piemēro no 1999. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 16. oktobrī Komisijas vārdā — Komisijas loceklis Franz Fischler [1] OV L 94, 28.4.1970., 13. lpp. [2] OV L 125, 8.6.1995., 1. lpp. [3] OV L 139, 11.5.1998., 1. lpp. [4] OV L 39, 17.2.1996., 5. lpp. [5] OV L 190, 19.7.1997., 20. lpp. --------------------------------------------------